മംഗളമേകണേ സദാ
മംഗളമേകണേ-സദാ മംഗളമേകണേ പരാ 
      ദമ്പതികളാമിവർക്കു മാ-മംഗളമേകണേ 

1    ആദാം- ഹവ്വായാകുമൊ-രാദിമ പിതാക്കളെ 
     ഏദനിൽ പുരാ-വന്നു വാഴ്ത്തിയ ദൈവമേ-യിപ്പോൾ

2    ക്രിസ്തു മണവാളനു -സത്യമണവാട്ടിയും 
     തമ്മിലിണപോൽ യോജിച്ചെന്നും വാഴുവാൻ പരാ!

3    യിസ്രായേലിൻ വീടിനു വിസ്തൃതമായ് കെട്ടിയ 
     റാഹേൽ പൊലെയും ലേയ പോലെയും വധു വരാൻ 

4    എഫ്രാഥായിൽ മുഖ്യനും ബേത്ലഹേമിൽ ശ്രേഷ്ഠനും
     ആയ ബോവസ് പോൽ വരനാകുവാനഹോ! പരാ! 

5    ദൈവ മുഖത്തിവർ ചെയ്ത നൽ പ്രതിജ്ഞയെ 
     അന്തിയതോളവും നിറവേറ്റുവാൻ ചിരം പരാ!-

6    സംഖ്യയില്ലാതുള്ളോരു സന്തതിയിൻ ശോഭയാൽ
     കാന്തിയേറുന്നോ-രെക്ലിസ്യ സമമിവർ വരാൻ 
     
                                                                    
 
കെ.വി. സൈമൺ രചിച്ച കീർത്തനങ്ങൾ
സമ്പൂർണ്ണ ഗാനങ്ങൾ
[]